Parahucho perryi

miniatura|240px|Cabezas en detalle
***Paraucho perryi*** é unha especie de peixe osteíctio da orde dos salmoniformes, familia dos salmónidos e subfamilia dos salmoninos, o único represerntante do xénero *Paraucho*.

## Taxonomía 
### Descrición 
#### Xénero 
O xénero foi descrito en 1963 polo ictiólogo ruso, nado en Ucraína, Vadim D. Vladykov.

### Sinónimos 
Ademais de polo nome actualmente válido, a especie coñeceuse tamén polos sinónimos:  

## Distribución e características 
Esta especie é un salmónido de gran tamaño, dulciacuícola, propia do nordeste de Asia, que se encontra nos lagos e grandes ríos das illas do krai de Primorie e no de Khabarovsk, e na de Sakhalin e as Kuriles do Extremo Oriente ruso, así como na de Hokkaido no Xapón. 

*Parahucho perryi* é unha das especies de salmón máis grandes.

## Hábitat e distribución 
### Hábitat 
*Parahucho perryi* é un peixe dulciacuícola que habita en lagos e ríos.

### Distribución 
Encóntrase no nordeste de Asia, nos lagos en grandes ríos dos krais Primoire, Khabarovsk, na illa de Sakhalin e nas Kuriles no Extremo Oriente ruso, así como na illa de Hokkaido, no Xapón.

A sobrepesca por parte de diversos sectores (comerciais, recreativos e captura ilegal) é unha das ameazas máis importantes para esta especie. Aínda que xa non se pesca comercialmente en Rusia, aínda é obxecto da pesca de subsistencia legal e ilegal, xa que é moi apreciada polo seu gran tamaño e bo sabor, mais tamén a captura incidental nas pescarías comerciais de salmón en Rusia, malia diminuír, e no Xapón, así como as prácticas de pesca ilegais en Rusia. Os peixes tamén son apreciados como trofeos polos pescadores deportivos xaponeses..

Estas poboacións tamén están ameazadas por importantes cambios no seu hábitat. Un contrato de arrendamento forestal ampliado na conca do río Samarga, por exemplo, esténdese agora ata o 85 % da superficie total da conca hidrográfica, coa construción de estradas que poderían afectar moito a moitos afluentes clave. A rápida expansión do desenvolvemento da explotación do petróleo e do gas na illa de Sakhalin, en particular a instalación de oleodutos a través de máis de 24 ríos nos que se sabe que vive esta especie, está a representar unha ameaza crecente. No Xapón, o desenvolvemento da canalización dos ríos, a construción de presas e a expansión agrícola e urbana representan unha ameaza importante para o hábitat da especie. 

A ameaza da pesca furtiva en Rusia, aínda que é difícil de cuantificar, pode ser actualmente unha das ameazas máis importantes. Durante unha viaxe de investigación en 2005 descubríronse dous campamentos de pesca furtiva e recuperáronse cinco espécimes adultos mortos que foran capturados usando artes de pesca ilegal. Catro destes individuos eran femias maduras que levaban até 15 000 ovos cada unha. Durante os aumentos dos caudais na primavera, os reprodutores tenden a reunisrse an cardumes nas canles laterais do curso principal do río, e vólvense vulnerábeis á captura mediante redes de enmalle de malla grande. A estimación da mortalidade por pesca nos ríos, aínda que é incerta dada a falta de datos, suxire unha taxa de explotación relativamente alta. As taxas de pesca sostíbel das poboacións de peixes raramente superan a taxa de mortalidade natural.

## Estado de conservación 
A Unión Internacional para a Conservación da Natureza e dos Recursos Naturais (UICN) cualifica o status desta especie como *CR* (en perigo crítico), aínda que as categorías plausibles inclúen tamén en perigo de extinción. 

Os criterios da UICN utilizados para estimar a redución do tamaño da poboación dunha especie poden incluír os seguintes: observacións directas, índices de abundancia, descensos na área de dispersión ou a extensión e/ou calidade do hábitat, os niveis reais ou potenciais de explotación, ou os efectos de taxóns introducidos, hibridación, patóxenos, contaminantes, competidores ou parasitos.

## Notas 
## Véxase tamén 
### Bibliografía 
* Arai, T.; Kotake, A. & Morita, K. (2004): "Evidence of downstream migration of Sakhalin taimen, *Hucho perryi*, as revealed by Sr:Ca ratios of otolith". *Ichthyological Research* **51**: 377-380.
* Beverton, R. J. H. (1992): "Patterns of reproductive strategy parameters in some marine teleost fishes". *Journal of Fish Biology* **41 (B)**: 137-160.
* Brevoort, J. C. (1856): "Notes on some figures of Japanese fish taken from recent specimens by the artists of the U. S. Japan Expedition. En: M. C. Perry *Narrative of the Expedition of an American Squadron to the China Seas and Japan, performed in the years 1852, 1853, and 1854 under the command of Commodore M. C. Perry, United States Navy, by order of the Government of the United States. Vol. 2. U.S.* Senate Ex. Doc. No. 79, 33rd Congress, 2nd Session. Beverley Tucker, Washington, D.C., pp. 253-288.
* Edo, K. (2001): *Behavioral ecology and conservation biology of an endangered salmonid, Sakhalin taimen *Hucho perryi*. Tese de dutoramento na Universidade de Hokkaido.
* Edo, K., Kawamura, H. & Higashi, S. (2000): "The structure and dimensions of redds and egg pockets of the endangered salmonid, Sakhalin taimen". *Journal of Fish Biology* **56** (4): 890-904.
* Froese, Rainer & Pauly, Daniel, eds. (2016): *Parahucho perryi* en FishBase.
* Fukushima, M. (1994): "Spawning migration and redd construction of Sakhalin taimen, *Hucho perryi* on north Hokkaido Island, Japan". *Journal of Fish Biology* **44** (5): 877-888.
* Fukushima, M. (2000): "Salmonid habitat-geomorphology relationships in low-gradient streams". *Ecology* **82** (5): 1238-1246.
* Fukushima, M. & Kameyama, S. (2006): "The effects of damming on masu salmon and the Sakhalin taimen and the assessment of their conservation areas based on predictive habitat models". *Ecology and Civil Engineering* **8** (2): 233-244.
* Kimura, S. (1966): "On the life history of the salmonid fish *Hucho perryi* (Brevoort) found in Nemuro, Hokkaido". *Japan Journal of Ichthyology* **14** (1/3): 17-25.
* Yamashiro, S. (1965): "Age and growth of the Ito (*Hucho perryi*) in northeastern Hokkaido". *Bulletin of the Japanese Society of Scientific Fisheries* **31** (1): 1-7.

### Outros artigos 
* Salmónidos
* Salmoninos
* *Hucho*

### Ligazóns externas 
* *Parahucho perryi'' (Brevoort 1856) na EOL.